**บันทึกแนวทางการปฏิบัติที่ดี**

**ชื่อผลงาน GEN-Z สอนอย่างไรให้ได้ผล**

**1.เจ้าของผลงาน** สาขาวิทยาศาสตร์ เชียงใหม่

**2.สังกัด** คณะวิทยาศาสตร์และเทคโนโลยีการเกษตร

**3.ชุมชนนักปฏิบัติ** ☑ ด้านการผลิตบัณฑิต

ด้านการวิจัย

ด้านการพัฒนาสมรรถนะการปฏิบัติงาน

**4.ประเด็นความรู้ (สรุปลักษณะผลงานที่ประสบความสำเร็จ)**

- สอน Online อย่างไรให้บัณฑิตมีคุณภาพ

- การสอน Online กรณีรายวิชากระบวนการคิดและการแก้ปัญหา

- แนวทางการจัดการเรียนการสอน Online

- รูปแบบการจัดการเรียนการสอน Online

**5.ความเป็นมา (ปัญหา วัตถุประสงค์ เป้าหมาย)**

Gen Z คือกลุ่มคนรุ่นใหม่ที่เกิดหลังจากปี ค.ศ. 1995 หรือ พ.ศ. 2538 เป็นต้นมา คน Gen นี้จะค่อนข้างแตกต่างจากคน Gen อื่นเพราะเป็นชาวดิจิทัลโดยกำเนิด เติบโตมากับสมาร์ทโฟน คอมพิวเตอร์ อินเตอร์เน็ต และเทคโนโลยีที่เปลี่ยนแปลงไปอย่างรวดเร็ว จะเรียนรู้จากการปฏิบัติจริง เรียนรู้ผ่านการร่วมมือกัน เรียนรู้ผ่านกิจกรรมที่ต้องลงมือทำ และเรียนรู้ผ่านเทคโนโลยี ต้องการถูกท้าทาย และต้องการถูกผลักดัน จะทำให้เรียนรู้ได้อย่างมีประสิทธิภาพมากขึ้น

สาขาวิทยาศาสตร์ คณะวิทยาศาสตร์และเทคโนโลยีการเกษตร ได้ตระหนักถึงความสำคัญของการจัดการความรู้ จึงเห็นควรจัดโครงการจัดการองค์ความรู้ (KM) ด้านผลิตบัณฑิตหัวข้อ “GEN-Z สอนอย่างไรให้ได้ผล” โดยเน้นการแลกเปลี่ยนองค์ความรู้ระหว่างบุคลากรภายในหน่วยงาน เพื่อพัฒนาประสิทธิภาพด้านการเรียนการสอนให้มีคุณภาพมากขึ้น และรวบรวมองค์ความรู้ที่ได้เผยแพร่ออกสู่สาธารณชน

วัตถุประสงค์

1) เพื่อแลกเปลี่ยนองค์ความรู้ด้านการเรียนการสอน

2) เพื่อพัฒนาประสิทธิภาพด้านการเรียนการสอน

**6.แนวทางการปฏิบัติที่ดี (วิธีการ กระบวนการ เครื่องมือการจัดการความรู้ที่ใช้)**

ใช้วิธีการจัดประชุมแลกเปลี่ยนความคิดเห็นระหว่างกันเพื่อหาแนวทางการปฏิบัติที่ดีร่วมกัน โดยมีการจัดประชุมแลกเปลี่ยนเรียนรู้ จำนวน 4 ครั้ง ดังบันทึกการเล่าเรื่องตามเอกสารแนบ

**7.ผลสัมฤทธิ์ (ผลสัมฤทธิ์ด้านต่าง ๆ ได้แก่ เชิงคุณภาพ เชิงปริมาณ รางวัลที่ได้รับ การเป็นแบบอย่างที่ดีให้กับหน่วยงานต่าง ๆ ฯลฯ)**

|  |  |  |
| --- | --- | --- |
| **ตัวชี้วัด** | **แผน** | **ผล** |
| เชิงปริมาณ จำนวนผู้เข้าร่วมโครงการ | ไม่น้อยกว่าร้อยละ 90 | ร้อยละ 100 |
| เชิงคุณภาพ องค์ความรู้ด้านผลิตบัณฑิต | 1 ด้าน | 1 ด้าน |
| เชิงเวลา การจัดโครงการเป็นไปตามแผนปฏิบัติงาน | ไม่น้อยกว่าร้อยละ 90 | ร้อยละ 100 |
| เชิงค่าใช้จ่าย (บาท) การเบิกจ่ายเป็นไปตามแผน | ไม่น้อยกว่าร้อยละ 90 | ร้อยละ 100 |

**8.ปัจจัยความสำเร็จ (สรุปเป็นข้อๆ)**

* การใช้โปรแกรมการสอนออนไลน์ให้อาจารย์ผู้สอนเลือกใช้โปรแกรมที่มีประสิทธิภาพสูงสุด
* จัดทำคลิปสอนให้ครอบคลุมเนื้อหา คลิปละไม่เกิน 10 นาทีต่อบทเรียน
* การมอบหมายงาน การจัดสอบขึ้นอยู่กับวิธีการวัดและประเมินผลของอาจารย์แต่ละคน และต้อง

เป็นไปตาม มคอ.3 ที่กำหนดไว้ในแต่ละวิชานั้น ๆ

* แนะนำให้คณาจารย์ใช้ MS Teams ในการสอนออนไลน์ เพราะเป็นระบบที่มหาวิทยาลัยใช้อยู่ และง่ายต่อการตรวจสอบ
* รายวิชากระบวนการคิดและการแก้ปัญหาให้มอบหมายงานเดี่ยวในช่วงแรก และมอบหมายงานกลุ่มในช่วงหลัง หากสถานการณ์ไวรัสดีขึ้น
* แนะนำให้คณาจารย์ใช้ MS Teams ในการสอนออนไลน์ เพราะเป็นระบบที่มหาวิทยาลัยใช้อยู่ และง่ายต่อการตรวจสอบ
* รายวิชากระบวนการคิดและการแก้ปัญหาให้มอบหมายงานเดี่ยวในช่วงแรก และมอบหมายงานกลุ่มในช่วงหลัง หากสถานการณ์ไวรัสดีขึ้น
* รายวิชาทฤษฎีที่จัดการเรียนการสอนแบบออนไลน์ทุกรายวิชา
* การสอบกลางภาคเรียน และสอบปลายภาคเรียน จะให้นักศึกษาเดินทางมาสอบจริง โดยจะทำการ

แยกกลุ่มนักศึกษาสอบ และเว้นระยะห่างห้องสอบละไม่เกิน 20 คน

* รายวิชาปฏิบัติ เริ่มทำการสอนภาคปฏิบัติตั้งแต่สัปดาห์ที่ 2 ของเดือนกรกฎาคมเป็นต้นไป และเว้นระยะห่างตามหลักการ Social Distancing โดยแบ่งกลุ่มเข้าห้องปฏิบัติการ รอบละ 15 - 30 คน ตามขนาดความจุของห้องปฏิบัติการ

**9.ปัญหาอุปสรรคและข้อเสนอแนะ แนวทางการพัฒนาต่อไป**

เนื่องด้วยเกิดสถานการณ์การแพร่ระบาดไวรัสโควิด 19 จึงจำเป็นต้องงดจัดประชุมหลังช่วงเดือนมีนาคม การประชุมจึงไม่สามารถจัดต่อเนื่องได้ทุกเดือน โดยเริ่มจัดประชุมต่ออีกครั้งหลังจากสถานการณ์การแพร่ระบาดไวรัสโควิด 19 ได้คลี่คลายลง

การสอนออนไลน์นั้นต้องมีองค์ประกอบความพร้อมในทุก ๆ ด้าน โดยทั้งผู้สอน ผู้เรียน จะต้องมีคุณภาพสัญญาณอินเทอร์เน็ตที่ดี ที่จะสามารถสื่อสาร ดาวน์โหลดไฟล์ อัพโหลดไฟล์ได้อย่างไม่ติดขัด พร้อมทั้งมีอุปกรณ์อิเล็กทรอนิกส์ที่มีประสิทธิภาพ ที่จะเป็นเครื่องมือเสริมให้การเรียนการสอนออนไลน์เป็นไปอย่างมีประสิทธิภาพสูงสุด

**ภาพกิจกรรม**



